
ΑΠΟΦΑΣΕΙ Σ 

Αριθ. Δ2/44585/13850 (1) 

Κανονισμός Σχολών Ερασιτεχνών Αλεξιπτωτισμού 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ 714/70 «περί ιδρύσεως Διεύθυνσης Εναε¬ 
ρίων Μεταφορών παρά τω Υπουργεία) Συγκοινωνιών και 
οργανώσεως της Υπηρεσίας Πολιτικής Αεροπορίας και 
ρυθμίσεως συναφών θεμάτων” (ΦΕΚ238Α) όπως τροπο¬ 
ποιήθηκε με τον Ν.1340/83 (ΦΕΚ35 Α) 
β) Του Π.Δ56/89 "Οργανισμός Υπηρεσίας Πολιτικής Αε- 
ροπορίαςτου Υπουργείου Μεταφορών και Επικοινωνιών” 
(ΦΕΚ28 Α) 

γ) Του Ν. 1815/88 "περί Κυρώσεωςτου Αεροπορικού Δι¬ 
καίου " 

δ) Της συμβάσεωςτου Σικάγο "περί Διεθνούς Πολιτικής 
Αεροπορίας" που κυρώθηκε με το Νόμο 211/1947 
ε) Του Β.Δ. 1127/1972 "περί Ιδιωτικής Αεροπορίας" 
στ) Του Β.Δ. 636/1972 "περί Πτυχίων και Αδειών Πολιτι¬ 
κής Αεροπορίας" όπως ισχύει 
ζ) Του Β.Δ. 170/1969" περί Κανόνων Εναερίου Κυκλοφο¬ 
ρίας" όπως ισχύει 

η) Του Β.Δ. 634/1970" περί Κανονισμού Πτητικής Ικανό¬ 
τητας Πολιτικών Αεροσκαφών και Πιστοποιήσεως Αερο¬ 
πορικών Προϊόντων εν γένει" 

2. Τον κώδικα Αεραθλημάτων της Διεθνούς Αεροναυτι¬ 
κής Ομοσπονδίας Ρ.Α.Ι (ΕΕϋΕΒΑΤΙΟΝ ΑΕΒΟΝΑυΤΙΟυΕ 
ΙΝΤΕΠΝΑΝΙΟΝΑΕΕ) "Βροάίηθ οοάβ εβοΐίοη 10". 

3. Την αριθμ. Δ/10/Α/11775/824/28-3-91 απόφαση του 
Υπουργού Μεταφορών και Επικοινωνιών περί μεταβίβα¬ 
σης αρμοδιοτήτων και δικαιώματος υπογραφής "Με εντο¬ 
λή Υπουργού" στους Διοικητή,Υποδιοικητή κ.λ.π (ΦΕΚ 
189/Β/28-3-91). 

4. Την αριθμ. Δ13/31915/1314/12-8-98 απόφαση του 
Υπουργού Μεταφορών και Επικοινωνιών "Παράρτημα 2 
(ΑΝΝΕΧ 2) της σύμβασης του Σικάγου” Κανόνες Αέρος 
(ΦΕΚ 861/Β/98), όπως ισχύει 

5. Την ανάγκη εκδόσεως κανονισμού που θα ρυθμίζει 


την ίδρυση και λειτουργία σχολών ερασιτεχνών αλεξι¬ 
πτωτιστών 

6. Το γεγονός ότι από τη δημοσίευση της απόφασης αυ¬ 
τής δεν προκαλείται δαπάνη σε βάρος του τακτικού προ¬ 
ϋπολογισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε και θέτουμε σε ισχύ από την δημοσίευση 
της παρούσης, τον Κανονισμό Σχολών Ερασιτεχνών Αλε- 
ξιπτωτισμού, που έχει ως εξής: 

ΚΑΝΟΝΙΣΜΟΣ ΣΧΟΛΩΝ ΕΡΑΣΙΤΕΧΝΩΝ ΑΛΕΞΙΠΤΩ- 
ΤΙΣΜΟΥ 

ΚΕΦΑΛΑΙΟ Α 

ΓΕΝΙΚΕΣ ΔΙΑΤΑΞΕΙΣ - ΙΔΡΥΣΗ ΣΧΟΛΗΣ 
1.Ορισμοί: 

Κατά την έννοια του παρόντος καλείται: 
α) Αδεια αλεξιπτωτιστή: Διοικητική πράξη με την οποία 
αναγνωρίζεται σε εκείνον στον οποίο αναφέρεται, η ικα¬ 
νότητα ασκήσεως ορισμένων αεροπορικών καθηκόντων. 

β) Αεροσκάφος: μηχάνημα το οποίο δύναται να επιτυγ¬ 
χάνει στήριξη στην ατμόσφαιρα εξ αντιδράσεων του αέ¬ 
ρος, μη συμπεριλαμβανομένωντωνεκτηςεπιφανείαςτης 
γης προερχομένων αντιδράσεων του αέρος. 

γ) Αλεξίπτωτο: συσκευή η οποία χρησιμοποιείται ή επι¬ 
διώκεται να χρησιμοποιηθεί για την επιβράδυνση σώμα¬ 
τος ή αντικειμένου κατά την πτώση του εντός αέρος . 

δ) Αλεξιπτωτιστής: Ο χειριστής του αλεξιπτώτου ο οποί¬ 
ος και είναι υπεύθυνος για την πτήση του και την ασφά- 
λειάτου, κατά τη διάρκεια του χρόνου πτήσεως. 

ε) Αλμα αλεξιπτωτιστή: η ενέργεια εξόδου του αλεξι¬ 
πτωτιστή από το ιπτάμενο μέσο μεταφοράς του. 

στ) Βεβαίωση υγείας: Η βεβαίωση που εκδίδεται από 
Δημόσιο Νοσοκομείο και η οποία αναγνωρίζει σε εκείνον 
στον οποίο αναφέρεται, ότι καλύπτει συγκεκριμένες απαι¬ 
τήσεις υγειονομικής ικανότητας.Πιστοποιητικά υγείας 
Α,Β,Γ κατηγορίας του Κέντρου Αεροπορικής Ιατρικής 
εφόσονήδη κατέχονταιυπερκαλύπτουντιςαπαιτούμενες 
βεβαιώσεις υγείας. 

ζ) Εγκεκριμένη εκπαίδευση: η εκπαίδευση που γίνεται 
βάσει προκαθορισμένου προγράμματος εγκεκριμένου 
από την Ελληνική Αεραθλητική Ομοσπονδία (ΕΛΑΟ). 

η) Ειδικοί όροι: οι κατά περίπτωση πρόσθετες απαιτή¬ 
σεις, οι οποίες είναι προσαρτημένες στην άδεια λειτουρ¬ 
γίας της σχολής. 

θ) Εκμεταλλευόμενος: το φυσικό ή νομικό πρόσωπο 
που ασκεί εκμετάλλευση σχολής αλεξιπτωτισμού. 

ι) Εξουσιοδοτημένος εκπαιδευτής και εξεταστής: Πρό¬ 
σωπο που ορίζεται από την κάθε εγκεκριμένη σχολή για τη 
διενέργεια εκπαιδεύσεως ή εξετάσεως αντίστοιχα και 
έχειήδη τύχει της εγκρίσεως της ΕΛΑΟ. 

κ) Εξουσιοδοτημένος εκπρόσωπος της ΥΠΑ: υπάλλη¬ 
λος της ΥΠΑ, ο οποίος έχει 

εξουσιοδοτηθεί από τον Διοικητή της ΥΠΑ για να ασκεί 
ορισμένες αρμοδιότητες σύμφωνα με τις διατάξεις του 
παρόντος κανονισμού. 

λ) Ζώνη αναγκαστικής προσεδάφισης: η έκταση επιφά¬ 
νειας εδάφους ελεύθερη φυσικών και τεχνικών εμποδίων 
η οποία επιλέγεται από τον αλεξιπτωτιστή με δική του ευ¬ 
θύνη, όταν συντρέχουν ειδικοί λόγοι και απρόβλεπτες κα¬ 
ταστάσεις, τέτοιες έτσι ώστε να μην μπορεί να προσγειω¬ 
θεί στη ζώνη ρίψης και στην οποία μπορεί να προσγειω¬ 
θεί με ασφάλεια. 

μ) Ζώνη ρίψης: η καθορισμένη έκταση επιφάνειας του 
εδάφους, ελεύθερη φυσικών και τεχνικών εμποδίων στην 
οποία οι αλεξιπτωτιστές μπορούν να προσεδαφιστούν με 
ασφάλεια. 

ν) Ικανότητα ή Ειδικότητα: Ο ειδικός χαρακτηρισμός 
που καταχωρείται στην άδεια του χειριστή και προσδιορί¬ 
ζει τους προσαρτημένους σε αυτήν ειδικούς όρους , δι¬ 
καιώματα και περιορισμούς. 

ξ) πΐ35ΐθΓ πρρθπ πτυχιούχος συσκευαστής επιθεωρη¬ 
τής κυρίου και εφεδρικού αλεξιπτώτου. 

ο) εθηϊοΓ πςςθί·: πτυχιούχος συσκευαστής κυρίου κα 
εφεδρικού αλεξιπτώτου. 

π) ραο^θπ πτυχιούχος συσκευαστής κυρίου αλεξιπτώ¬ 
του. 

ρ) Μαθητής: αυτός που είναι εγγεγραμμένος και παρα¬ 
κολουθεί τακτικά μαθήματα σε σχολή αλεξιπτωτιστών. 

σ) Νύχτα: Το χρονικό διάστημα που αρχίζει τριάντα λε¬ 
πτά μετά τη δύση του Ηλιου και λήγει τριάντα λεπτά πριν 
από την ανατολή του Ηλιου. 

τ) Πτώση-πτήση με αλεξίπτωτο (δοΙο): η ηθελημένη κά¬ 
θοδος ατόμου ή αντικειμένου δια μέσου της ατμόσφαι¬ 
ρας , μετά από άλμα από ιπτάμενο μέσο, χρησιμοποιώ¬ 
ντας κατά τη διάρκεια της καθόδου αλεξίπτωτο .προσ¬ 
διορισμένη χρονικά από τη στιγμή της πρόσδεσης με το 
αλεξίπτωτο ως τη στιγμή απελευθέρωσής του από αυτό. 

υ) Σχολή Αλεξιπτωτισμού: το εγκεκριμένο εκπαιδευτικό 
κέντρο που εκτελείται εκπαίδευση για την απόκτηση πτυ¬ 
χίου αλεξιπτωτιστή. 

φ) Χρόνος εκπαίδευσης: το συνολικό χρονικό διάστημα 
κατά το οποίο ο μαθητευόμενος αλεξιπτωτιστής εκπαι¬ 
δεύεται σε πτώσεις με εκπαιδευτή. 

2.Σκοπός 

Σκοπός του παρόντος κανονισμού είναι, η οργάνωση 
και η άρτια λειτουργία των Σχολών αλεξιπτωτισμού, η πα¬ 
ροχή των απαιτούμενων οδηγιών, κατευθύνσεων και πε¬ 
ριορισμών αλλά και η παροχή κατάλληλης και ικανοποιη¬ 
τικής θεωρητικής και πρακτικής εκπαίδευσης στους υπο¬ 
ψηφίους αλεξιπτωτιστές ούτως ώστε να καταστούν 
ικανοί και ασφαλείς αεραθλητές για την διατήρηση και 
διάδοση του αεραθλήματος,αλλά και της αεροπορικής 
ιδέας γενικότερα,στην χώρα μας. 


3/Εκταση εφαρμογής 

Οι διατάξεις του παρόντος έχουν εφαρμογή σε σχολές 
ερασιτεχνών αλεξιπτωτιστών, που είναι εγκατεστημένες 
στην Ελληνική επικράτεια και παρέχουν θεωρητική και 
πρακτική εκπαίδευση στο έδαφος και στον αέρα. Η θεω¬ 
ρητική εκπαίδευση αφορά συγκεκριμένα προγράμματα 
εκπαιδεύσεως ενώ στην εκπαίδευση αέρος χρησιμοποι¬ 
ούνται αεροσκάφη ελληνικού ή κοινοτικού νηολογίου. 

4.Άδεια λειτουργίας-Αναστολή-Ανάκληση λειτουργίας 

I. Γενικές διατάξεις 

α) Η άδεια λειτουργίας σχολής αλεξιπτωτισμού χορη¬ 
γείται από την Ελληνική Αεραθλητική Ομοσπονδία 
(ΕΛΑΟ). Απαγορεύεται η λειτουργία σχολής χωρίς την 
ανωτέρω άδεια ή κατά παράβαση των όρων αυτής. 

β) Η κατά την προηγούμενη παράγραφο άδεια χορηγεί¬ 
ται μόνο σε φυσικά ή νομικά πρόσωπα που πληρούν τις 
προϋποθέσεις του άρθρου 18 του Ν.1815/88 "Κύρωση 
Αεροπορικού δικαίου", όπως αυτό έχει αντικατασταθεί με 
το άρθρο 40 παρ.ΐθτου Ν.2065/1992 και το Π.Δ. 365/94. 

γ) Οι παραβάτες των διατάξεωντου κανονισμού θαυφί- 
στανται τις κυρώσειςπου προβλέπονται στο Ν.1815/88 
"περί Κυρώσεως Αεροπορικού Δικαίου" αρ. 13,18,34,137 
κ.λ.π. 

δ) Τα μαθήματα θα γίνονται στην ελληνική ή αγγλική 
γλώσσα ενώ για τις λοιπές λειτουργίες της σχολής θα 
χρησιμοποιείται η ελληνική. 

ε) Η άδεια λειτουργίας σχολής αλεξιπτωτισμού χορη¬ 
γείται μετά από αίτηση του ενδιαφερομένου και ο οποίος 
στη συνέχεια θα πρέπει να αποδείξει, ότι, η υπό ίδρυση 
σχολή πληροί τις αναγκαίες προϋποθέσεις και απαιτή¬ 
σεις, και ότι μπορεί να παρέχει εκπαίδευση σύμφωνα με 
τις διατάξεις του παρόντος και τους ειδικούς όρους λει¬ 
τουργίας της Ελληνικής Αεραθλητικής Ομοσπονδίας 
(ΕΛΑΟ). 

στ) Ο έλεγχος για τη σωστή εφαρμογή των διατάξεων 
του παρόντος κανονισμού γίνεται αποκλειστικά και μόνο 
από την ΕΛΑΟ υποκείμενη στην εποπτεία της ΥΠΑ, σύμ¬ 
φωνα με την ισχύουσα νομοθεσία. 

Η σχολή διαθέτει στην επιτροπή, η οποία ορίζεται από 
την ΕΛΑΟ όλα τα σχετικά στοιχεία και την διευκολύνει στο 
έργο της. Η επιτροπή πληροφορεί το διευθυντή της σχο¬ 
λής για τις ελλείψεις που διεπιστωσε, η οποία συντάσσει 
σχετική με τον έλεγχο αναφορά και εισήγηση προς την 
ΕΛΑΟ. 

II. Προϋποθέσεις 

Η αίτηση για χορήγηση άδειας λειτουργίας σχολής αλε- 
ξιπτωτισμού συνοδεύεται από πα-ράβολο 60 000 Δρχ 
(εξήντα χιλιάδων δραχμών) και υποβάλλεται προς την 
ΥΠΑ/Δ2. Τούτο δύναται να αναπροσαρμόζεται με απόφα¬ 
ση του Διοικητού ΥΠΑ. Η αίτηση υποβάλλεται τουλάχι¬ 
στον 60 (εξήντα) ημέρες πριν από την ημερομηνία που 
πρόκειται η σχολή να λειτουργήσει. Στη αίτηση πρέπει να 
αναφέρεται η ακριβής διεύθυνση της έδρας και των εγκα¬ 
ταστάσεων της σχολής. 

Την αίτηση πρέπει να συνοδεύουν τα παρακάτω δικαι- 
ολογητικά: 

α. Εγχειρίδιο λειτουργίας - οργάνωσης και εγχειρίδιο 
εκπαίδευσης. 

Χαρακτηριστικά σημεία που θα αναφέρονται σε αυ¬ 
τά (βλέπε και άρθρο 6): 

Στοιχεία περί προσωπικού σχολής (εκπαιδευτές,δι¬ 
οικητικό,λοιπό προσωπικό) 

Στοιχεία περί ιδιόκτητων ή νόμιμα μισθωμένων εγκα¬ 
ταστάσεων σχολής. 

Στοιχεία περί ιδιόκτητων ή νόμιμα μισθωμένων αερο¬ 
σκαφών σχολής κατάλληλα 
για ρίψη αλεξιπτωτιστών. 

β.Εσωτερικός κανονισμός σχολής, αναγνωρισμένος 
από την ΕΛΑΟ. 

γ.Ασφαλιστήριο συμβόλαιο που καλύπτει όλες τις φά¬ 
σεις της εκπαίδευσης της σχολής, το προσωπικό της, 
όσο και ζημίες προς τρίτους, 
δ.Ενημερωτική επιστολή μετά σύμφωνης γνώμης του 
πλησιέστερου ως προς το χώρο ρίψεως πολιτικού ή 
στρατιωτικού αεροδρομίου. 

III. Έγκριση λειτουργίας -Επάρκεια σχολής 

Μετά από την παραλαβή της αιτήσεως και των παρα¬ 
στατικών της, η ΥΠΑ/Δ2 με τις τυχόν παρατηρήσεις της, 
την διαβιβάζει στην Ελληνική Αεραθλητική Ομοσπονδία 
(ΕΛΑΟ) η οποία ορίζειτριμελή επιτροπή έκτων μελώντης, 
της οποίας η προσοντολογία και η διαδικασία ορισμού θα 
καθορίζεται στο εγχειρίδιο που θα εκπονήσει η ΕΛΑΟ. Η 
οποία θα προβαίνει στο σχετικό έλεγχο για τη διαπίστωση 
ή μη των περιγραφομένων απαιτήσεων και προϋποθέσε¬ 
ων του παρόντος κανονισμού. Μετά το πέρας του ελέγ¬ 
χου εισηγείται για αποδοχή ή απόρριψη της αιτήσεως. 

Γιατη χορήγηση άδειας λειτουργίας της σχολής αλεξι¬ 
πτωτιστών, σε σχέση με την κατατιθεμένη αίτηση και τα 
παραστατικά αυτής και κατά τη διάρκεια του ελέγχου της, 
η σχολή πρέπει να αποδείξει στην ΕΛΑΟ, ότι είναι ικανή, 
και ότι εξασφαλίζει ικανοποιητικό επίπεδο εκπαίδευσης 
και ασφάλειας, και ότι πληροί τις απαιτήσεις του παρό¬ 
ντος κανονισμού. 

Η άδεια χορηγείται αρχικώς για (1) χρόνο και η ανανέω¬ 
ση της αδείας πραγματοποιείται ανά τριετία από την 
ΕΛΑΟ. 

Ειδικότερα η σχολή πρέπει να καλύπτει τις πιο κάτω 
απαιτήσεις: 

α. Αεροσκάφη κατάλληλα για τις ρίψεις, 
β. Αλεξίπτωτα και ειδικό εξοπλισμό, 
γ. Εκπαιδευτικό κέντρο - χώρους - εγκαταστάσεις - πυ¬ 
ροπροστασία τους. 

δ. Μέσα εκπαίδευσης και εκπαιδευτικά βοηθήματα, 
ε. Μέσα επικοινωνίας και σύστημα λήψης μετεωρολογι¬ 
κών και ναυτιλιακών πληροφοριών, 
στ. Μέσα παροχής ,των πρώτων βοηθειών, 
ζ. Μητρώα και αρχεία, 
η.Οργάνωση και κανονισμούς λειτουργίας, 
θ.Προσωπικό (εκπαιδευτικό,διοικητικό και λοιπό προ¬ 
σωπικό). 

ι. Τεχνικά εγχειρίδια. 

IV. Ειδικοί όροι τεχνικής εκμετάλλευσης 

α) Οι ειδικοί όροι τεχνικής εκμετάλλευσης που προσαρ¬ 
μόζονται στην άδεια λειτουργίας σχολής αλεξιπτωτισμού 
περιλαμβάνουν: 

αα) Περιορισμούς σε ό,τι αφορά την εκμετάλλευση των 
αεροδρομίων, ελικοδρομίων καιπεδίωνπροσγείωσης, ζω¬ 
νών ρίψης και αεροδρομίων από τα οποία επιχειρούν τα 
α/φη ρίψεις. Ειδικότερα οι επιχειρήσεις πρέπει να γίνονται 
εντός του ωραρίου λειτουργίας του αεροδρομίου και με¬ 
τά από σχετική άδεια των αρμοδίων υπηρεσιών αυτού, 
αβ)Περιορισμούς Εναερίου χώρου 
αγ)Τους τύπους των αλεξιπτώτων που δύνανται να χρη¬ 
σιμοποιηθούν κατά την εκπαίδευση. 


αδ)Τα αεροσκάφη που δύνανται να χρησιμοποιηθούν 
κατά την εκπαίδευση και τον εξοπλισμό αυτών. 

αε)Αλλα στοιχεία τα οποία μπορεί να καθορίσει η ΥΠΑ 
για να καλυφθούν ειδικές ανάγκες ή περιπτώσεις που 
αφορούν την ασφάλεια πτήσεων και εκπαίδευσης. 

β) Ο εκμεταλλευόμενος με ευθύνη του διευθυντή της 
σχολής υποχρεούται να ενημερώνει το προσωπικό για το 
περιεχόμενο, την τήρηση και την εφαρμογή των ειδικών 
όρων τεχνικής εκμετάλλευσης, σε σχέση με τις ευθύνες 
και τα καθήκοντα κάθ’ ενός στον τομέα των αρμοδιοτή¬ 
των του. 

γ) Ο εκμεταλλευόμενος ευθύνεται για τη σωστή λει¬ 
τουργία της σχολής.Προς τούτο πρέπει να λαμβάνει τα 
αναγκαία μέτρα, να ασκεί τους απαραιτήτους ελέγχους 
και να βεβαιώνεται ότι η λειτουργία της σχολής γίνεται 
σύμφωνα με την άδεια και τους ειδικούς όρους, καθώς και 
ότιπληρούνται οι απαιτήσεις του παρόντος κανονισμού. 

V. Αναστολή-Ανάκληση λειτουργίας 

Η άδεια ίδρυσης καιλειτουργίαςτης σχολής ισχύειεφό- 
σον πληρούνται οι απαιτήσεις των διατάξεων του παρό¬ 
ντος κανονισμού. Σε περίπτωση παράβασης ή απόκλισης 
από αυτές, η άδεια λειτουργίας μπορεί να ανασταλεί ή να 
ανακληθεί με αιτιολογημένη απόφαση του Δ.Στης ΕΛΑΟ. 

Σε περίπτωση επιβολής ποινής αναστολής αδείας λει¬ 
τουργίας πλέον των 3 μηνών ή ανάκλησης λειτουργίας 
της σχολής, η τιμωρηθείσα σχολή Αλεξιπτωτισμού έχει το 
δικαίωμα εντός 15 ημερών από κοινοποιήσεως της ποι¬ 
νής να προσφύγη στην ΥΠΑ/Δ2 της οποίας η απόφαση εί¬ 
ναι δεσμευτική και για την ΕΛΑΟ και για την σχολή. Πριν 
από την επιβολή οιασδήποτε κυρώσεως, η διοίκηση της 
σχολής καλείται να διατυπώσει τις απόψεις της εγγρά- 
φως εντός ευλόγου προθεσμίας για τις παραβάσεις που 
της καταλογίζονται. 

ΚΕΦΑΛΑΙΟ Β 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΣΧΟΛΗΣ 

5.Προσωπικό της σχολής 

Η σχολή κατά το διάστημα εκπαίδευσης είναι υποχρε¬ 
ωμένη να διαθέτει επαρκή αριθμό προσωπικού σε όλες 
τις ειδικότητες για την εξασφάλιση σωστής λειτουργίας 
της σχολής. Για τον ορισμό του εκπαιδευτικού προσωπι¬ 
κού της Σχολής απαραίτητη προϋπόθεση είναι η καλή κα¬ 
τάσταση υγείας και γενικά να είναι αυτό ικανό να εκτελεί 
με άνεση και ευχέρεια τα καθήκοντα που του έχουν ανα¬ 
τεθεί. 

Το εκπαιδευτικό προσωπικό της Σχολής αλεξιπτωτι- 
σμού αποτελείται από τους : 

α). Διευθυντής σχολής 

Κάτοχος αδείας αλεξιπτωτιστού από την ΕΛΑΟ ή αδεί¬ 
ας Ελληνικής στρατιωτικής σχολής αλεξιπτωτισμού ή άλ¬ 
λης αναγνωρισμένης σχολής αλεξιπτωτιστών της αλλο¬ 
δαπής μέλους της ΡΑΙ, όπου όμως σε οποιαδήποτε περί¬ 
πτωση η άδειά του θα έχει τύχει της αναγνωρί-σεως από 
την ΕΛΑΟ. 

Απόφοιτος τουλάχιστον Λυκείου ή αντιστοίχου τίτλου 
σπουδών και ηλικίας όχι μικρότερης των 30 (τριάντα) 
ετών. 

Ο διευθυντής πρέπει να αποδείξει στην ΕΛΑΟ ότι δια¬ 
θέτει πείρα και γνώση επί των αεροπορικών θεμάτων και 
ειδικά επί των θεμάτων αλεξιπτωτισμού (με εμπειρία του¬ 
λάχιστον 1000 αλμάτων ελεύθερης πτώσης στο ενεργητι¬ 
κό του). 

Απομάκρυνση ή παραίτηση του διευθυντή σχολής χω¬ 
ρίς προηγούμενη αντικατάστασή του με την παράλληλη 
έγκριση της ΕΛΑΟ, σημαίνει και παύση των λειτουργιών 
της Σχολής. 

Ο διευθυντής μπορεί να είναι και ο αρχιεκπαιδευτήςτης 
σχολής. 

Ο διευθυντής δε δικαιούται να συμμετέχει ενεργά στις 
δραστηριότητες άλλης Αεραθλητικής σχολής, ως διευ¬ 
θυντής. 

Η αλλαγή του διευθυντή σχολής υπόκειται σε έγκριση 
της ΕΛΑΟ. 

- Καθήκοντα και αρμοδιότητες του διευθυντή. 

Ο διευθυντής πρέπει: 

Να εξασφαλίζει τη σωστή οργάνωση και λειτουργία της 
σχολής ,η οποία πρέπει να είναι σύμφωνη με την κείμενη 
νομοθεσία και τους κανονισμούς και οδηγίες της Υπηρε¬ 
σίας Πολιτικής Αεροπορίας και της ΕΛΑΟ. 

Να εξασφαλίζει ότι όλες οι δραστηριότητες της σχολής 
πραγματοποιούνται σε ασφαλές περιβάλλον και πάντα 
σύμφωνα με τους νόμους του κράτους, τους διεθνείς κα¬ 
νονισμούς και διαδικασίες της ΥΠΑ και της ΕΛΑΟ. 

Να επιτηρεί και να επιβεβαιώνει ότι οι εκπαιδευόμενοι 
μαθητές παρουσιάζουν ικανοποιητική πρόοδο. 

Μεριμνά για την προμήθεια της σχολής των απαραίτη¬ 
των υλικών μέσων και τις ανάγκες εκπαίδευσης. 

Να εξασφαλίζει την ενημερώση του προσωπικού και 
των μαθητών για την τήρηση των νόμων, κανονισμών και 
ειδικών όρων τεχνικής εκμετάλλευσης σύμφωνα με τα κα- 
θήκοντάτους. 

Ο διευθυντής της σχολής ευθύνεται για τη σωστή 
άσκηση της τεχνικής εκμετάλλευσης και της λειτουργίας 
της σχολής. Για αυτό το λόγο πρέπει να λαμβάνει τα ανα¬ 
γκαία μέτρα και να ασκεί τους απαραίτητους ελέγχους. 

Να επιβάλλει τις απαιτούμενες κυρώσεις στους παρα¬ 
βάτες των κανονισμών της σχολής. 

Πειθαρχικές ποινές ήτοι: έγγραφη επίπληξη για ανάρ¬ 
μοστη συμπεριφορά, μη ανταπόκριση στις υποχρεώσεις 
του έναντι της σχολής, και αποβολή από τη σχολή αφού 
είναι καθόλα αρνητικός ως πρός τη σχολή. 

Να απονέμει επαίνους ή άλλες διακρίσεις στούς μαθη¬ 
τές ή στο προσωπικό της σχολής. 

Να υποβάλλει στην ΥΠΑ/Δ2 και στην ΕΛΑΟ την ετήσια 
έκθεση πεπραγμένων της σχολής με όλες τις σχετικές 
δραστηριότητες του έτους που πέρασε. 

β). Εκπαιδευτές - Εξεταστές 

Ως εκπαιδευτές - εξεταστές αέρος μπορούν να χρησι¬ 
μοποιηθούν μόνο εν ενεργεία αλεξιπτωτιστές κάτοχοι 
αδείας της ΕΛΑΟ. Οι προϋποθέσεις καθώς και η πρόσφα¬ 
τη πείρα και εμπειρία καθορίζονται από τον Κανονισμό της 
ΕΛΑΟ, με τουλάχιστον 500 άλματα ελεύθερης πτώσης. 

Οι αλεξιπτωτιστές που θα χρησιμοποιηθούν ως εκπαι¬ 
δευτές αέρος - εδάφους πρέπει να κατέχουν ήδη την ει¬ 
δικότητα του εκπαιδευτή αλεξιπτώτων στατικού ιμάντα 
και ελεύθερης πτώσης. 

Ο πλέον εμπειρότερος από τους εκπαιδευτές αέρος 
μπορεί να ορισθεί από το διευθυντή σχολής ως αρχιεκ- 
παιδευτής. 

Ως εκπαιδευτές εδάφους μπορούν να χρησιμοποιη¬ 
θούν οι εκπαιδευτές αέρος ή άτομα που θα αποδείξουν 
στην ΕΛΑΟ ότι διαθέτουν γνώσεις και εμπειρία διδασκα¬ 
λίας για το κάθε μάθημα που θα διδάσκεται στη σχολή. 

γ). Χειριστές 

Ως χειριστής αεροσκάφους από το οποίο θα γίνονται ρί¬ 


ψεις αλεξιπτωτιστών μπορεί να χρησιμοποιηθεί κάτοχος 
επαγγελματικού πτυχίου τουλάχιστον ’Β’ τάξεως και με 
ικανότητα στο συγκεκριμένο τύπο αεροσκάφους, που 
χρησιμοποιείται. Επιπλέον πρέπει να έχει πτητική εμπει¬ 
ρία τουλάχιστον 5 ώρες ως Κυβερνήτης σε ρίψεις αλεξι¬ 
πτωτιστών ή 10 ώρες ως Συγκυβερνήτης. 

Ως χειριστής αεροσκάφους από το οποίο θα γίνονται ρί¬ 
ψεις αλεξιπτωτιστών μπορεί να χρησιμοποιηθεί κάτοχος 
ερασιτεχνικού πτυχίου με εκατό (100) ώρες πτητικής δρα¬ 
στηριότητας ως κυβερνήτης στο συγκεκριμένο τύπο 
α/φους που χρησιμοποιείται, εκ των οποίων οι τριάντα 
(30) ώρες να έχουν πραγματοποιηθεί κατά τον τελευταίο 
χρόνο και να έχει πτητική εμπειρία τουλάχιστον 7 ώρες ως 
Κυβερνήτης σε ρίψη αλεξιπτωτιστών ή 15 ώρες ως Συ¬ 
γκυβερνήτης 

Από δημοσιεύσεωςτου παρόντος κανονισμού και κατά 
το πρώτον έτος ισχύος αυτού δύνανται οι Σχολές Αλεξι¬ 
πτωτιστών με ευθύνη του εκάστοτε Διευθυντή των Σχο¬ 
λών αυτών να χρησιμοποιούν επαγγελματίες χειριστές Β' 
τάξεως με μείωση της πτητικής τους πείρας σε ρίψεις 
αλεξιπτωτιστών σε 2 ώρες για τους Κυβερνήτες και 5 
ώρες σε Συγκυβερνήτες. Κατά τα άλλα ισχύουν οι διατά- 
ξειςτου Β.Δ636/72 όπως αυτό τροποποιήθηκε από το Π.Δ 
115/96 σχετικά με τους επαγγελματίες χειριστές αερο¬ 
σκαφών. 

Ο χειριστής πρέπει κατά τη διάρκεια της πτήσης και κα¬ 
τά τη ρίψη να βρίσκεται σε συνεχή επαφή με τον έλεγχο 
εναερίου κυκλοφορίας της περιοχής που πετάει. 

Ο χειριστής σε συνεργασία με τον εκπαιδευτή αέρος 
πρέπει να εξασφαλίσει ότι οι έξοδοι (άλματα) των μαθη¬ 
τών γίνονται από το επιθυμητό σημείο, ύψος, στη σωστή 
κατεύθυνση και ταχύτητα. 

Ο χειριστής είναι υπεύθυνος για την ασφάλεια της πτή¬ 
σης και των επιβαινόντων στο αεροσκάφος. Για το σκοπό 
αυτό όλοι οι επιβαίνοντες στο αεροσκάφος πρέπει να 
συμμορφώνονται άμεσα με τις υποδείξεις του. 
δ). Συσκευαστές - Επιθεωρητές συσκευασίας 
δα) Κύριος θόλος 

Η συσκευασίατου κύριου θόλου γίνεται από τον χρήστη 
(πτυχιούχο αλεξιπτωτιστή), τον πτυχιούχο συσκευαστή 
κύριου αλεξιπτώτου (ρασ^θΓ), τον πτυχιούχο συσκευαστή 
αλεξιπτώτου (εοπίοΓ Π99© Γ ), και τον πτυχιούχο συσκευα¬ 
στή επιθεωρητή(πΐ35ίθΓ Π 996 Γ)· 

Η συσκευασία του κύριου θόλου του μαθητού γίνεται 
από τον ίδιο με την επίβλεψη και ευθύνη του 5θπιογ ιϊρρβΓ 
ή του πΐ35ίθΓ πρρβΓ. Ιεραρχικά πρώτος ορίζεται ο επιθεω¬ 
ρητής (πΐ33ΐθΓ πρρθΐ·), δεύτερος ο πτυχιούχος συσκευα- 
στής αλεξιπτώτου (εοπίοΓ Π99 ΘΓ ) και τρίτος ο πτυχιούχος 
συσκευαστής κυρίου αλεξιπτώτου (ρηοΚθγ). Οι ειδικότη¬ 
τες αυτές για το πρώτο εξάμηνο από δημοσιεύσεως του 
παρόντος κανονισμού θα απονεμηθούν από την ΕΛΑΟ κα¬ 
τά τα διεθνή πρότυπα, 
δβ) Εφεδρικός θόλος 

Η συσκευασία των εφεδρικών θόλων γίνεται με ευθύνη 
του 8ΘΠΪ0Γ Π99 ΘΓ και του πΐ35ΐΘΐ· Π99 ΘΓ · 
δγ) Χρονική διάρκεια ασφαλούς συσκευασίας και για τα 
δύο (κύριο- εφεδρικό) είναι 120 ημέρες. 

δδ) Το όριο ζωής του αλεξιπτώτου και στις δύο κατηγο¬ 
ρίες καθώς και την εξάρτηση το κρίνει ο πτυχιούχος συ¬ 
σκευαστής επιθεωρητής(πΐ35ΐθΓ Π99 ΘΓ )· 
δε) Αρμόδιοι και υπεύθυνοι για τον κύριο και εφεδρικό 
θόλο καθώς και την εξάρτηση είναι οι πτυχιούχοι συσκευ¬ 
αστές επιθεωρητές( πιαείΘΓ Π99 ΘΓ )· 

δστ) Ο ορισμός επιθεωρητού προβλέπεται από τον Κα¬ 
νονισμό της ΕΛΑΟ. 

δζ) Για την πιστή τήρηση των ανωτέρω υπεύθυνη είναι η 
ΕΛΑΟ. 

δη) Στο εγχειρίδιο της ΕΛΑΟ θα αναφέρονται η μέθοδος 
ελέγχου και οι προδιαγραφές κατασκευής δομών εξοικει- 
ώσεως και ρίψεως αλεξιπτωτιστών, 
ε). Διοικητικό προσωπικό 

Το διοικητικό προσωπικό πρέπει να είναι επαρκές για την 
τήρηση μητρώων μαθητών και υλικού καθώς και άλλων εγ¬ 
γράφων που απαιτούνται για τη σωστή λειτουργία της 
σχολής καθώς και των αρχείων αυτής. Το διοικητικό προ¬ 
σωπικό μπορεί να είναι πλήρους ή μερικής απασχόλησης, 
στ). Τεχνικό προσωπικό 

Το τεχνικό προσωπικό της σχολής πρέπει να κατέχει τις 
απαιτούμενες άδειες και ικανότητες για τη συντήρηση αε¬ 
ροσκαφών και του τεχνικού εξοπλισμού της σχολής. 

6. Εγχειρίδια σχολής 

Η σχολή υποβάλλει προς έγκριση στην ΕΛΑΟ με την αί¬ 
τησή της εις διπλούν εγχειρίδιο λειτουργίας και οργάνω¬ 
σης και εγχειρίδιο εκπαίδευσης. Μετά το πέρας των ελέγ¬ 
χων και τις απαραίτητες διορθώσεις επιστρέφεται το ένα 
αντίγραφο στη σχολή εγκεκριμένο, το δε έτερο παραμέ¬ 
νει στο αρχείο της ΕΛΑΟ. Οι αλλαγές του περιεχομένου 
των εγχειριδίων υπόκεινται στην έγκριση της ΕΛΑΟ. 

Στα εγχειρίδια πρέπει να αναλύονται οι παρακάτω κα¬ 
τηγορίες : 

α) Εγχειρίδιο λειτουργίας και οργάνωσης 
Κατάλογος - περιγραφή όλων των θεμάτων. 

Θέματα διοίκησης - αρμοδιότητες, άσκηση διοίκησης, 
ευθύνες, ανάθεση καθηκόντων. 

Θέματα μαθητών - όροι ένταξης μαθητών, υποχρεώσεις 
και δικαιώματα μαθητών, πειθαρχία μαθητών. 

θέματα οργάνωσης - προγραμματισμός και υλοποίηση 
εκπαίδευσης, έγκριση και εξουσιοδότηση εκπαίδευσης 
αέρος, διάθεση αεροσκαφών και υλικού, διάθεση μετα¬ 
φορικών μέσων, εξασφάλιση επικοινωνιών. 

Διαδικασίες επείγουσας ανάγκης - ατυχήματα και συμ¬ 
βάντα. 

Τεχνικά θέματα - αεροσκάφη (επιδόσεις, υποχρεώσεις 
και ευθύνες χειριστών και επιβαινόντων, συντήρηση αε¬ 
ροσκαφών), μεταφορικά μέσα, αλεξίπτωτα και ειδικός 
εξοπλισμός, μέσα επικοινωνίας και χειρισμός αυτών, 
β) Εγχειρίδιο εκπαίδευσης 
Κατάλογος- περιγραφή όλων των θεμάτων. 

Ανάθεση καθηκόντων εκπαίδευσης. 

Προγράμματα εκπαίδευσης. 

Αρχική, προαγωγική εκπαίδευση και ειδικές εκπαιδεύ¬ 
σεις. 

Έλεγχοι ικανότητας. 

Εξετάσεις. 

Εκπαιδευτικά συμβούλια. 

7. Αεροσκάφη 

Αεροσκάφη που χρησιμοποιούνται από τη σχολή αλεξι- 
πτωτισμού για την παροχή της εγκεκριμένης εκπαίδευ¬ 
σης πρέπει να αναφέρονται στους ειδικούς όρους τεχνι¬ 
κής εκμετάλλευσης και να πληρούν τις κατωτέρω προϋ¬ 
ποθέσεις : 

Να είναι πτητικώς ικανά και εγκεκριμένα για ρίψεις αλε¬ 
ξιπτωτιστών και να διατίθενται οι σχετικές τροποποιήσεις 
του εγχειριδίου πτήσεως όπου θα αναγράφονται οι τυχόν 
πρόσθετες απαιτήσεις συντήρησης. 


Να είναι προσαρμοσμένα για ρίψεις αλεξιπτωτιστών 
σύμφωνα με το εγχειρίδιο πτήσεως. 

Να είναι εξοπλισμένα με τα απαραίτητα όργανα για να 
μπορεί ο χειριστής να διατηρείτο επιθυμητό ίχνος πτήσης 
και να εκτελεί τους απαιτούμενους ελιγμούς. 

Να διαθέτουν τουλάχιστον ένα εγκεκριμένο πομποδέ¬ 
κτη νΗΡ, διαθέσιμες συχνότητες από την ΥΠΑ α) 129.975 
για υπερελαφρά αεροσκάφη και Αιωροπτεριστές 
β) 119.700 για Αερολέσχες,αερόστατα,αεροδιαφημίσεις 
κλπ. καθώς επίσης να είναι εφοδιασμένα με τις πιοάθ 
3/Α7000 καί πιοάθ Θ. 

Να διαθέτουν ευπαθές υψόμετρο ρυθμιζόμενο για αλ¬ 
λαγές της βαρομετρικής πίεσης. 

Τα αεροσκάφη που πρόκειται να χρησιμοποιηθούν για 
ρίψεις από ύψος μεγαλύτερο των 12500 ποδών και η διάρ¬ 
κεια της πτήσης είναι πάνω από μισή ώρα πρέπει να είναι 
εξοπλισμένα με συσκευές παροχής οξυγόνου για όλα τα 
μέλη πληρώματος πτήσεων. Όσα δε πρόκειται να χρησι¬ 
μοποιηθούν για ρίψεις από ύψος μεγαλύτερο των 15 000 
ποδών και με συσκευές παροχής οξυγόνου για όλους 
τους επιβαίνοντες. 

Το μικρότερο αεροσκάφος που θα χρησιμοποιείται για 
μεταφορά αλεξιπτωτιστών να είναι τουλάχιστον τεσσά¬ 
ρων ατόμων. 

Οι αλεξιπτωτιστές έχουν τη δυνατότητα να χρησιμοποι¬ 
ούν ατομικές συσκευές παροχής οξυγόνου με επαρκή πο¬ 
σότητα αυτού για όλη τη διάρκεια παραμονής τους σε 
ύψος άνω των 15 000 ποδών. 

Τα αεροσκάφη πρέπει να είναι Ελληνικού ή Κοινοτικού 
νηολογίου ιδιόκτητα ή νόμιμα μισθωμένα. 

Τα αεροσκάφη της σχολής πρέπει να είναι ασφαλισμέ¬ 
να με ασφαλιστική κάλυψη των επιβαινόντων,προς τρί¬ 
τους, υλικές ζημιές προς τρίτους και στο συμβόλαιο πρέ¬ 
πει να αναφέρεται ρητώς και η κάλυψη του συγκεκριμέ¬ 
νου τρόπου εκμετάλλευσης. 

Αεροσκάφη τα οποία θα χρησιμοποιούνται για ρίψεις 
αλεξιπτωτιστών με την έννοια του 

παρόντος κανονισμού νοούνται τα αεροπλάνα,τα ελικό¬ 
πτερα, και τα αερόστατα μόνο, 

τα οποία καλύπτουν τις ανωτέρω προϋποθέσεις. Δεν 
συμπεριλαμβάνονταιτα υπερελαφρά α/φη γενικά. 

8.Αλεξίπτωτα 

Για την παροχή εκπαίδευσης μπορούν από τη σχολή να 
χρησιμοποιούνται μόνο εγκεκριμένα και πιστοποιημένα 
αλεξίπτωτα στρογγυλού ή τετράγωνου θόλου όπως αυτά 
αναφέρονται στους ειδικούς όρους τεχνικής εκμετάλλευ¬ 
σης. 

Τα αλεξίπτωτα οι μηχανισμοί και τα λοιπά υλικά εκπαί¬ 
δευσης πρέπει να πληρούν τις απαιτήσεις της Διεθνούς 
Ομοσπονδίας Αεραθλητισμού (ΡΑΙ), της ΕΛΑΟ ή των Ελ¬ 
ληνικών Στρατιωτικών σχολών αλεξιπτωτισμού. 

Πρέπει δε να πληρούνται για τους εκπαιδευόμενους 
αλεξιπτωτιστές οι κατωτέρω ελάχιστες απαιτήσεις : 

Ο εφεδρικός θόλος να είναι εξοπλισμένος με μηχανισμό 
αυτόματου ανοίγματος. 

Ο ατομικός εξοπλισμός τους πρέπει να περιλαμβάνει 
τα εξής κατάλληλα είδη: Κράνος,φόρμα γυαλιά,παπού¬ 
τσια, υψόμετρο και γάντια οσάκις απαιτείται από τις και¬ 
ρικές συνθήκες. 

Τα αλεξίπτωτα πρέπει να συντηρούνται και να επιθεω¬ 
ρούνται σύμφωνα με τις οδηγίες των κατασκευαστών αυ¬ 
τών και τις εγκεκριμένες διαδικασίες της κάθε σχολής. 

Για να χρησιμοποιηθεί ένα αλεξίπτωτο πρέπει να είναι 
συκευασμένο από κάτοχο αδείας συσκευαστή ή επιθεω¬ 
ρητή σύμφωνα με τις οδηγίες του κατασκευαστή αυτού. 

Ο κάθε μαθητής πρέπει να φέρει δύο αλεξίπτωτα ένα 
κύριο και ένα εφεδρικό. Σε άλματα ελευθέρας πτώσεως 
τουλάχιστον το ένα από τα αλεξίπτωτα πρέπει να είναι 
εφοδιασμένο με ρυθμιζόμενη συσκευή αυτομάτου ανοίγ¬ 
ματος ρυθμισμένη στο ελάχιστο ύψος 1000 ποδών ή με¬ 
γαλύτερο. 

Ειδικά για τούς κατόχους αδείας αλεξιπτωτιστού πρέ¬ 
πει να τηρούνται οι ελάχιστες κάθε φορά απαιτήσεις της 
Διεθνούς Ομοσπονδίας Αεραθλητισμού (ΡΑΙ),ήτης ΕΛΑΟ 
ή των Ελληνικών Στρατιωτικών σχολών , όσον αφορά: 
ατομικό εξοπλισμό,κύριο και εφεδρικό θόλο,μηχανισμό 
αυτόματου ανοίγματος , συσκευασίας-συντήρησης αλε¬ 
ξιπτώτου κλπ. 

Θ.Αεροδρόμια 

Η σχολή αλεξιπτωτισμού μπορεί να χρησιμοποιεί ιδιό¬ 
κτητα ή ιδιωτικά αεροδρόμια ή ελικοδρόμια εγκεκριμένα 
από την ΥΠΑ. Η ΥΠΑ μπορεί να επιτρέψει χρήση πολιτικών 
αεροδρομίων και να καθορίσει όρους χρήσης αυτών, με¬ 
τά από αίτηση της ενδιαφερομένης σχολής, μέσω ΕΛΑΟ. 
Γ ια χρήση αεροδρομίων Πολεμικής Αεροπορίας ή Αερο¬ 
πορίας Στρατού απαιτείται σύμφωνη γνώμη του αρμοδί¬ 
ου Γενικού Επιτελείου. 

10. Ζώνες ρίψεων 

Με ευθύνη της σχολής Αλεξιπτωτισμού καιτης ΕΛΑΟ οι 
ζώνες ρίψεων πρέπει να είναι απαλλαγμένες από εμπόδια 
και το έδαφος αυτών να είναι κατάλληλο για ομαλή προ¬ 
σγείωση του μαθητή. Γιατην αρχική εκπαίδευση η ελάχι¬ 
στη έκταση που θα χρησιμοποιηθεί ως ζώνη πρέπει να εί¬ 
ναι μήκους 300 μέτρα από το πλησιέστερο εμπόδιο του¬ 
λάχιστον για στρογγυλό ή τετράγωνο θόλο, που 
μειώνεται κατά το ήμισυ άν η σχολή διαθέτει μονόδρομη 
επικοινωνία. Για την προχωρημένη εκπαίδευση αλλά και 
ως ζώνη αναγκαστικής προσεδάφισης τουλάχιστον 100 
μέτρα από το πλησιέστερο εμπόδιο. Η επιλογή της κα¬ 
τάλληλης ζώνης γίνεται με ευθύνη του εκπαιδευτή σύμ¬ 
φωνα με τις καιρικές συνθήκες που επικρατούν στην πε¬ 
ριοχή και με γνώμονα τη μέγιστη ασφάλεια των μαθητών. 

Η σχολή συνιστάται να διαθέτει στη ζώνη ρίψης ασύρ¬ 
ματη επικοινωνία για την καθοδήγηση των εκπαιδευομέ- 
νων αλεξιπτωτιστών. 

Η σχολή συνιστάται να διαθέτειτα απαραίτητα μέσα για 
τη μεταφορά αλεξιπτωτιστών - μαθητών και εκπαιδευτών 
από τη ζώνη ρίψεων προς το αεροδρόμιο ή την έδρα της 
σχολής. 

11. Εναέριος χώρος 

α. Για τις ανάγκες της εκπαίδευσης και κατόπιν αιτήσε- 
ως της σχολής (μέσω της ΥΠΑ /Δ2) θα παραχωρείται από 
την Υπηρεσία Ελέγχου Εναερίου Κυκλοφορίας σε συνερ¬ 
γασία με το ΓΕΑ, όπου απαιτείται, εναέριος χώρος σε 
προσωρινή βάση (έως δύο μήνες). Εάν ο αιτούμενος χώ¬ 
ρος ευρίσκεται εντός Σρατιωτικής Τερματικής Περιοχής 
(ΜΤΜΑ) η αίτηση θα απευθύνεται στο ΓΕΑ/Α3. 

Η σχολή πρέπει πριν από τη χρήση αυτού του παραχω- 
ρηθέντος εναερίου χώρου να έρχεται σε επαφή με την αρ¬ 
μόδια αρχή εξυπηρέτησης Ελέγχου Εναέριας Κυκλοφο¬ 
ρίας και να συμμορφώνεται με τις οδηγίες της. 

β. Σε περίπτωση Αεραθλητικών εκδηλώσεων που θα 
λαμβάνει χώρα ρίψη αλεξιπτωτιστών διοργανωμένων υπό 
την ΕΛΑΟ ή μη, πρέπει ο διοργανωτής των ρίψεων να υπο¬ 
βάλει αίτηση στην ΥΠΑ/Δ2/Δ, σύμφωνα με την Α.Π. 


Δ2/Δ/14616/4069/13-4-99 απόφαση, στην οποία θα συ- 
μπεριλαμβάνονται: 

βα. Ημέρα,ώρα έναρξης ρίψεων,ώρα λήξης,συντεταγ¬ 
μένες περιοχής και μέγιστο ύψος. 

ββ. Τύπος και χαρακτηριστικά των αεροσκαφών που θα 
χρησιμοποιηθούν. 

βγ. Αλεξιπτωτιστές που πρόκειται να χρησιμοποιηθούν 
(ονοματ/μα, πατρώνυμα,σχολή) 
βδ. Τη σύμφωνη γνώμη του πλησιέστερου αεροδρομί¬ 
ου στρατιωτικού ή πολιτικού. 

βε. Ασφαλιστήρια συμβόλαια α/φων, αλεξιπτωτιστών 
καθώς και υλικές ζημιές προς 
τρίτους. 

βστ. Απαραίτητα ο διοργανωτής να δίδει στην 
ΥΠΑ/Δ2/Δτηλέφωνο κινητό για άμεση πρόσβαση. 

12. Κέντρο εκπαίδευσης - εγκαταστάσεις 
Χώροι: 

Η σχολή πρέπει να διαθέτει γραφείο διοίκησης, αίθου- 
σα(ες) διδασκαλίας, χώρους πρακτικής εξάσκησης, κα¬ 
τάλληλους χώρους συσκευασίας - αποθήκευσης αλεξι¬ 
πτώτων καθώς και ειδικού εξοπλισμού, βιβλιοθήκη, χώ¬ 
ρους υγιεινής, πυρασφάλεια. 

Εξοπλισμός χώρων: 

Η αίθουσα διδασκαλίας πρέπει να είναι εξοπλισμένη με 
έδρα εκπαιδευτού, θρανία μαθητών, πίνακα και να είναι 
επαρκώς φωτιζόμενη και αεριζόμενη. Συνίσταται η χρήση 
οπτικοακουστικών μέσων (βίντεο - τηλεόραση ). Προαι¬ 
ρετικά υπάρχει η δυνατότητα να χρησιμοποιηθούν συ¬ 
στήματα εκπαίδευσης με ηλεκτρονικούς υπολογιστές. 

Γ ια την εξασφάλιση σωστής λειτουργίας της σχολής 
αυτή πρέπει να διαθέτει μέσα επικοινωνίας τα οποία θα 
εξασφαλίζουν αμφίδρομη επικοινωνία μεταξύ του αερο¬ 
δρομίου, αεροσκάφους και πεδίου ρίψεων. 

Ο χώρος πρακτικής εξάσκησης πρέπει να διαθέτει όλες 
εκείνες τις ευκολίες που χρειάζονται για να προετοιμά¬ 
σουν τον υποψήφιο αλεξιπτωτιστή για τη συμπεριφορά 
του κατά την πτήση και την πτώση και ειδικότερα να τον 
προετοιμάσουν για τις περιπτώσεις εμπλοκών και γενικό¬ 
τερα των καταστάσεων έκτακτης ανάγκης. 

Ο χώρος συσκευασίας - αποθήκευσης αλεξιπτώτων 
πρέπει να διαθέτει κατάλληλο χώρο συσκευασίας σύμ¬ 
φωνα με τις προδιαγραφές της ΕΛΑΟ ή των Ελληνικών 
στρατιωτικών σχολών αλεξιπτωτισμού ή της ΡΑΙ καθώς 
και όλο τον ειδικό εξοπλισμό που χρειάζεται για τη συ- 
σκευασία, επιθεώρηση, επισκευή αλεξιπτώτων, μηχανι¬ 
σμών και των άλλων υλικών της εκπαίδευσης αέρος. 

ΚΕΦΑΛΑΙΟ Γ 

ΕΚΠΑΙΔΕΥΤΙΚΑ ΜΕΣΑ - ΑΔΕΙΕΣ 

13. Εκπαίδευση 

I. Εκπαιδευόμενοι αλεξιπτωτιστές 
Μαθητές σχολής αλεξιπτωτισμού μπορούν να γίνουν 
Έλληνες πολίτες ή πολίτες κρατών που χειρίζονται επαρ¬ 
κώς την Αγγλική ή Ελληνική γλώσσα. 

Οι μαθητές πρέπει να είναι ενήλικες ή να έχουν συμπλη¬ 
ρώσει το 16ο έτος ηλικίας με έγγραφη όμως συγκατάθε¬ 
ση του γονέα ή του κηδεμόνα τους. 

Με ευθύνη του διευθυντή της σχολής μετά την εγγρα¬ 
φή και πριν την παρακολούθηση των μαθημάτων, οι εκά- 
στοτε μαθητές πρέπει να αποδείξουν ότι καλύπτουν κά¬ 
ποιες συγκεκριμένες υγειονομικές απαιτήσεις. 

Γ ια αυτό το λόγο οι μαθητές πρέπει να είναι κάτοχοι βε- 

βαίωσης υγείας αλεξιπτωτιοτού από Δημόσιο νοσοκο¬ 
μείο με τις ανάλογες γνωματεύσεις: 
α) Καρδιολόγου (καρδιογράφημα) 
β) Παθολόγου 

γ) Ακτινολόγου (ακτινογραφία θώρακος και οσφυϊκής 
χώρας) 

Οι βεβαιώσεις υγείας των αλεξιπτωτιστών θα ανανεώ¬ 
νονται σύμφωνα με την ακόλουθη διαδικασία: 

Εως 30 ετών ανά 3 έτη 
Εως 40 ετών ανά 2 έτη 
Εως 60 ετών ανά 1 έτος 
Άνω των 60 ετών ανά 6 μήνες 

Πιστοποιητικό υγείας του Κέντρου Αεροπορικής Ιατρι¬ 
κής (Κ.Α.Ι) Α, Β, ή Γ κατηγορίας εάν για οποιοδήποτε λό¬ 
γο ήδη κατέχεται , υπερκαλύπτει τις αναφερόμενες βε¬ 
βαιώσεις υγείας. 

II. Έναρξη εκπαίδευσης 

Η εκπαίδευση των αλεξιπτωτιστών γενικά χωρίζεται στα 
τρία παρακάτω γενικά στάδια : 
α. Αρχική εκπαίδευση 

Σκοπός της αρχικής εκπαίδευσης είναι απόκτηση βασι¬ 
κών γνώσεων και ικανοτήτων αλεξιπτωτισμού σε άλματα 
τόσο του σταθερού ιμάντα όσο και της ελεύθερης πτώ¬ 
σης. Για το σκοπό αυτό πρέπει μετά το πέρας της, να πε¬ 
ράσει ο κάθε μαθητής επιτυχώς σχετικό ερωτηματολόγιο 
με το σύστημα των πολλαπλών απαντήσεων και με βάση 
επιτυχίας 70%, στα εξής θεωρητικά μαθήματα: 
ι) Θεωρητική εκπαίδευση 

Όπως ορίζεται από τον ισχύοντα κανονισμό της ΕΛΑΟ 
ιι) Πρακτική εκπαίδευση εδάφους 
Όπως ορίζεται από τον ισχύοντα κανονισμό της ΕΛΑΟ 
ιιι) Πρακτική εκπαίδευση αέρος (άλματα) 

Όπως ορίζεται από τον ισχύοντα κανονισμό της ΕΛΑΟ 
ιν) Ασύρματη επικοινωνία στα τρία (3) πρωταρχικά άλ¬ 
ματα του εκπαιδευομένου με τον εκπαιδευτή και δέκτη 
μόνον τον εκπαιδευόμενο, 
β) Προαγωγική εκπαίδευση : 

Σκοπός της προαγωγικής εκπαίδευσης είναι η εξοικείω¬ 
ση του μαθητού με την ελεύθερη πτώση, απόκτηση πλή¬ 
ρους ελέγχου του αλεξίπτωτου και βελτίωση της ακρίβει¬ 
ας προσγείωσης. Γ ια να συμμετάσχει μαθητής στην προ- 
αγωγική εκπαίδευση πρέπει να έχει περάσει επιτυχώς τις 
εξετάσεις της αρχικής εκπαίδευσης. Μετά το τέλος της 
προαγωγικής εκπαίδευσης ο κάθε μαθητής καλείται να 
περάσει επιτυχώς σχετικό ερωτηματολόγιο της σχολής 
με το σύστημα των πολλαπλών απαντήσεων και βάση επι¬ 
τυχίας 70% , που αφορά τα παρακάτω θεωρητικά μαθή¬ 
ματα : 

ι) Θεωρητική εκπαίδευση Κανισμός της ΕΛΑΟ) 

ιι) Πρακτική εκπαίδευση εδάφους " 

ιιι) Πρακτική εκπαίδευση αέρος (άλματα) " 
γ) Ειδικές εκπαιδεύσεις 

Η εγκεκριμένη σχολή μπορεί να οργανώνει ειδικές εκ¬ 
παιδεύσεις όπως αυτές αναφέρονται στον κανονισμό της 
ΕΛΑΟ. 

Αλεξιπτωτιστής που δεν έχει κάνει άλμα για μεγάλο 
χρονικό διάστημα θα πρέπει να προβεί σε επανεκπαίδευ¬ 
ση, σύμφωνα με τον κανονισμό της ΕΛΑΟ. 

14.Περιορισμοί εκπαίδευσης 

Γιατην αρχική εκπαίδευση ορίζεται το μέγιστο ύψος άλ¬ 
ματος τα 15 000 πόδια άνωθεν θαλάσσης το ελάχιστο 
ύψος ανοίγματος αλεξίπτωτου στα 3000 πόδια, για διπλά 


άλματα ελεύθερης πτώσης στα 4000 πόδια άνωθεν εδά¬ 
φους. Η ένταση ανέμου στο έδαφος δεν πρέπει να ξεπερ¬ 
νά τα 9 μέτρα ανά δευτερόλεπτο. 

Γ ια την προαγωγική εκπαίδευση ορίζεται το μέγιστο 
ύψος άλματος τα 15 000 πόδια άνωθεν θαλάσσης, το ελά¬ 
χιστο ύψος ανοίγματος στα 2500 πόδια άνωθεν εδά¬ 
φους.Η ένταση του ανέμου δεν πρέπει να ξεπερνά τα 11 
μέτρα ανά δευτερόλεπτο. 

15. Εξετάσεις 

Μετάτηνπεράτωσητης αρχικής καθώς και προαγωγικής 
εκπαίδευσης θα διεξάγονται με μέριμνα και ευθύνη του δι- 
ευθυντού της σχολής, εξετάσεις ( βάση επιτυχίας 75%) 
από τον εξεταστή της σχολής, σύμφωνα με το από την 
ΕΛΑΟ εγκεκριμένο πρόγραμμα και θα απονέμονται άδειες 
σύμφωνα με τα από την ΕΛΑΟ και ΡΑΙ καθορισμένα. 

16. Άδειες αλεξιπτωτιστών 

I. Απονομή αδειών. Οι άδειες που θα απονέμονται στους 
αλεξιπτωτιστές κατά τη διάρκεια της εκπαίδευσής τους 
σύμφωνα με τα της ΕΛΑΟ (τμήμα αλεξιπτωτιστών) και ΡΑΙ 
καθορισμένα, είναι οι παρακάτω : 

- Στατικού ιμάντα 

- Ελεύθερης πτώσης 

- Άδεια αλεξιπτωτιστή με τις υφιστάμενες κατη¬ 
γορίες ήτοι: 

Α Β Θ Ώ 

ΡΙ άδεια αλεξιπτωτιοτού μπορεί να χωρίζεται σε διάφο¬ 
ρες κατηγορίες από τη σχολή, ανάλογα με το βαθμό 
εμπειρίας και σε εναρμόνιση πάντα με τα της ΕΛΑΟ και 
ΡΑΙ προβλεπόμενα. 

Η σχολή μπορεί να χορηγεί σε συνεργασία με την ΕΛΑΟ 
ή ΡΑΙ επίσης τις παρακάτω ικανότητες ή ειδικότητες : 

- Ειδικότητα αρχηγού ρίψεων 

- Ειδικότητα βοηθού αρχηγού ρίψεων 

- Ειδικότητα εκπαιδευτού αλεξιπτωτιστών 

- Ειδικότητα εξεταστού αλεξιπτωτιστών 

Η χορήγηση των συγκεκριμένων ειδικοτήτων γίνεται 
σύμφωνα μετά ελάχιστα απαιτούμενα προσόντα και εμπει¬ 
ρία που αναφέρονται στον παρόντα κανονισμό και έπειτα 
από θεωρητικές και πρακτικές εξετάσεις που θα διενερ- 
γούνται σύμφωνα μετά της ΕΛΑΟ και ΡΑΙ καθορισμένα. 

Οι άδειες των συσκευαστών - επιθεωρητών αλεξιπτώ¬ 
των θα χορηγούνται μόνο από την ΕΛΑΟ έπειτα από πε- 
ράτωση θεωρητικής εκπαίδευσης που μπορεί να γίνεται 
στις εγκεκριμένες σχολές αλεξιπτωτισμού αλλά κατόπιν 
πρακτικών εξετάσεων που θα διενεργούνται από την 
ΕΛΑΟ, σύμφωνα με τα της ΕΛΑΟ και ΡΑΙ καθορισμένα. 

Στο εγχειρίδιο λειτουργίας που οφείλει να συντάξει και 
δημοσιεύσει η ΕΛΑΟ θα καθορίζεται ο τρόπος εξουσιο¬ 
δοτήσεων ειδικοτήτων συσκευασίας αλεξιπτώτων. Οι ει¬ 
δικότητες αυτές θα χορηγούνται μετά από εξειδικευμένη 
εκπαίδευση ή εμπειρία, αποστέλοντας ένα έντυπο στην 
Διεύθυνση Πτητικών Προτύπων προς έγκριση. 

Οι άδειες συσκευασίας, συντηρήσεως και επισκευής 
αλεξιπτώτου ανανεώνονται βάση προδιαγραφών που θα 
καθορίζονται στο εγχειρίδιο της ΕΛΑΟ. 

Το σήμα του αλεξιπτωτιστή απονέμεται στους δικαιού¬ 
χους από τη σχολή τους . Οι άδειες αλεξιπτωτιστών εκδί- 
δονται από την ΕΛΑΟ κατόπιν θετικής εισηγήσεως της 
σχολής, η οποία θα τηρεί αρχείο. 

II. Διατήρηση ικανότητας αλεξιπτωτιοτού 

Η άδεια αλεξιπτωτιοτού θα ανανεώνεται κάθε δύο χρό¬ 
νια από τη σχολή του από τη στιγμή που έχουν πραγμα- 

τοποιηθεί τουλάχιστον πέντε άλματα στο διάστημα αυτό 
εκ των οποίων δύο τις τελευταίες 60 ημέρες. Σε διαφορε¬ 
τική περίπτωση κατόπιν προφορικής εξέτασης από τον 
εξεταστή της σχολής και ένα άλμα ελεύθερης πτώσης. 

Οι ειδικότητες εκπαιδευτών - εξεταστών θα ανανεώνο¬ 
νται κάθε δύο χρόνια από τη σχολή εφόσον έχει γίνει εκ¬ 
παίδευση - εξέταση σε τουλάχιστον 5 εκπαιδευόμενους 
αλεξιπτωτιστές στο διάστημα αυτό. Σε διαφορετική περί¬ 
πτωση θα πρέπει να περνούν από πρακτική και θεωρητική 
εξέταση τουλάχιστον μίας ώρας από άλλον εν ενεργεία 
εκπαιδευτή - εξεταστή αντίστοιχα, σύμφωνα με τα της 
ΕΛΑΟ και ΡΑΙ καθορισμένα. 

Οι ανανεώσεις των αδειών συσκευαστών - επιθεωρητών 
αλεξιπτώτων θα γίνονται από την ΕΛΑΟ κατόπιν σχετικών 
βεβαιώσεων που μπορούν να εκδίδουν οι εγκεκριμένες 
σχολές και σύμφωνα με τα της ΕΛΑΟ και ΡΑΙ καθορισμέ¬ 
να. 

III. Αναστολή - ανάκληση αδειών 

ΡΙ αναστολή ή η ανάκληση της άδειας ή της ειδικότητας 
θα γίνεται με απόφαση της ΕΛΑΟ με αιτιολογημένη έκθε¬ 
ση της κάθε εγκεκριμένης σχολής. Σχετικά αρχεία είναι 
υποχρεωμένη να τηρεί η ΕΛΑΟ για το σύνολο των εγκε¬ 
κριμένων σχολών και η κάθε εγκεκριμένη σχολή για τα 
άτομα που ανήκουν σε αυτήν. 

Σε περίπτωση αφαίρεσης της αδείας ο θίγόμενος έχει 
δικαίωμα να προσφύγει στην ΥΠΑ/Δ2 εντός τριάντα(30) 
ημερών. Η απόφαση της ΥΠΑ/Δ2 είναι δεσμευτική και για 
τα δύο μέλη. Πριν από τη λήψη οιονδήποτε δυσμενούς μέ¬ 
τρου, ο ενδιαφερόμενος καλείται απάτην ΕΛΑΟ να διατυ¬ 
πώσει εγγράφως την άποψή του εντός τιθεμένου εύλο¬ 
γου χρόνου. 

17. Αρχεία και μητρώα 

Η σχολή θα τηρεί κατά τη διάρκεια της εκπαίδευσης και 
τουλάχιστον δύο χρόνια μετά την περάτωση της θεωρη¬ 
τικής εκπαίδευσης τα εξής στοιχεία : 

Μητρώα μαθητών όπου θα αναφέρονται υγειονομικά 
στοιχεία μαθητών, οικονομικά στοιχεία, παρακολούθηση 
μαθημάτων και βαθμολόγιση, ποινές που επιβλήθηκαν 
παρατηρήσεις εκπαιδευτών και σχολής, απόκτηση αδει¬ 
ών κλπ. 

Μητρώα εκπαιδευτών όπου θα αναφέρονται οι άδειές 
τους και η κατάσταση υγείας τους, παρακολούθηση και 
βαθμολόγιση τους από τον διευθυντή της σχολής, παρα¬ 
τηρήσεις σχολής προς αυτούς, οικονομικά στοιχεία και 
αμοιβές εφόσον υπάρχουν. 

Μητρώα υλικού: Γιατο υλικό που χρησιμοποιείται στην 
εκπαίδευση εδάφους θα τηρείται κατάσταση με εγκεκρι¬ 
μένο από την ΥΠΑ υλικό. 

Γ ιατο υλικό εκπαίδευσης αέρος θα τηρούνται λεπτομε¬ 
ρώς μητρώα με στοιχεία κατασκευής, συντήρησης, συ¬ 
ναρμολόγησης (συσκευασίας) και ρύθμισης αυτού. 

Για τα αεροσκάφη τηρούνται τα από την ΥΠΑ προβλε- 
πόμενα. 

ΚΕΦΑΛΑΙΟ Δ 

18. Απαγορεύσεις 

Απαγορεύεται η εκτέλεση αλμάτων από αλεξιπτωτιστή 
χωρίς την κατοχή της σχετικής αδείας αλεξιπτωτιστού. 
Εξαιρούνται οι εκπαιδευόμενοι μαθητές. 


Απαγορεύεται η εκτέλεση αλμάτων από αλεξιπτωτιστή 
χωρίς την κατοχή βεβαίωσης ή πιστοποιητικού υγείας. 

Απαγορεύεται η εκτέλεση αλμάτων από εκπαιδευόμε¬ 
νο αλεξιπτωτιστή εαν αυτά δεν είναι στα πλαίσια οργάνω¬ 
σης και λειτουργίας μιας εγκεκριμένης από την ΕΛΑΟ 
σχολής. 

Απαγορεύεται η εκτέλεση αλμάτων από αλεξιπτωτιστή 
όταν αυτός βρίσκεται υπό την επήρεια φαρμακευτικών 
ουσιών ή αλκοολούχων ποτών. 

Απαγορεύεται η εκτέλεση αλμάτων σε περιοχές που 
επηρεάζονται οι ενόργανες διαδικασίες πτήσεις των αε¬ 
ροσκαφών. 

Απαγορεύεται η εκτέλεση αλμάτων πάνω από πόλεις - 
κωμοπόλεις καθώς και μεγάλες κατοικημένες περιοχές, ή 
και πολυσύχναστες περιοχές και συγκεντρώσεις εκτός αν 
υπάρχει ειδική άδεια της ΥΠΑ/Δ2. 

Απαγορεύεται η εκτέλεση αλμάτων κατά τη νύχτα εκτός 
αν υπάρχει έγκριση της ΥΠΑ/Δ2. 

Απαγορεύεται η εκτέλεση αλμάτων σε ενεργοποιημένα 
πεδία βολής ή πεδία ασκήσεων στρατιωτικών περιοχών 
και απαγορευμένες περιοχές γενικά. 

Απαγορεύεται η εκτέλεση αλμάτων όταν τίθεται σε κίνδυ¬ 
νο η ασφάλεια των αλεξιπτωτιστών με οποιδήποτε τρόπο. 

ΑΡΘΡΟ ΔΕΥΤΕΡΟ 

Τελικές διατάξεις 

Ο παρών κανονισμός μπορεί να τροποποιηθεί κατόπιν 
εισηγήσεωςτου Διευθυντή Πτητικών Προτύπων πρός το 
Διοικητή της ΥΠΑ. 

Το αρμόδιο τμήμα της Δ2 είναι υποχρεωμένο να μελετά 
τις εισηγήσεις, γιατροποποίηση - βελτίωση του παρόντος 
κανονισμού από τρίτους. 

Η ΥΠΑ/Δ2 οσάκις το κρίνει σκόπιμο ασκεί εποπτεία για 
την σωστή και ομαλή εφαρμογή του κανονισμού και του 
εγχειριδίου της ΕΛΑΟ από τους υπόχρεους για την τήρη¬ 
σή του. 

Ευθύνη της κάθε σχολής είναι να βεβαιώνεται ότι τη¬ 
ρούνται οι προβλεπόμενες διαδικασίες του παρόντος κα¬ 
νονισμού και του εγχειριδίου της ΕΛΑΟ από τα μέλη της. 

Διοικητικά και πειθερχικά μέτρα επιβάλλονται από την 
ΕΛΑΟ. Πειθαρχικά μέτρα δύναται να επιβάλλει ησχολή 
αναλόγως του παραπτώματος του μαθητή. 

ΑΡΘΡΟ ΤΡΙΤΟ 

Μεταβατικές διατάξεις 

1 .Οι σχολές που ήδη παρέχουν εκπαίδευση σε αλεξι¬ 
πτωτιστές πρέπει να αποκτήσουν άδεια λειτουργίας σύμ¬ 
φωνα μα τον παρόντα κανονισμό εντός ενός έτους από 
την Δημοσίευσή του στην Εφημερίδα της Κυβερνήσεως 
(ΦΕΚ). 

2.Από τη δημοσίευση του παρόντος κανονισμού καταρ- 
γείται κάθε προηγούμενη διάταξη ή κανονισμός για το 
ίδιο θέμα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 2000 

Με εντολή Υπουργού 
Ο Διοικητής 

ΑΘΑΝΑΣΙΟΣ ΤΖΟΓΑΝΗΣ 

